b'\n_START_ARTICLE_\nBatley\n_START_SECTION_\nHistorie\n_START_PARAGRAPH_\nNavnet Batley er avledet fra dansk, betydningen av siste ledd er enten dal eller g\xc3\xa5rdsbruk, men f\xc3\xb8rste ledd bat har neppe betydningen flaggermus, men er heller henvisning til den lokalt framtredende slekten Batte. Byen er nedtegnet i Domesday Book (1086) som \xc2\xabBateleia\xc2\xbb._NEWLINE_Byen var i viktoriansk tid et sentrum for det som ble kalt the shoddy trade, \xc2\xabden tilsmussede n\xc3\xa6ringen\xc2\xbb. Filler og gamle kl\xc3\xa6r ble resirkulert til tepper, pledd og uniformer. Shoddy er en betegnelse for resirkulert ull. Eierne av bedriftene som drev med dette ble kalt shoddy barons og det var ogs\xc3\xa5 en shoddy king. Det store huset som n\xc3\xa5 er Bagshaw Museum i Wilton Park ble bygget av en av disse \xc2\xabbaronene\xc2\xbb._NEWLINE_Fra slutten av 1950-tallet var det stort behov for billig arbeidskraft for byens tekstilindustri som trakk til seg innvandring fra Pakistan og India. Den s\xc3\xb8rasiatiske befolkningen i Batley utgj\xc3\xb8r n\xc3\xa5 rundt 33 prosent i vestlige Batley og 54 prosent i \xc3\xb8stlige Batley. Byen har s\xc3\xa5ledes ogs\xc3\xa5 en stor muslimsk befolkning._NEWLINE_Batley Grammar School har hatt flere kjente elever: Titus Salt, som grunnla m\xc3\xb8nsterlandsbyen Saltaire samt Joseph Priestley (kjemiker som er kreditert oppdagelsen av oksygen), Josiah Wedgwood (bestefar av Charles Darwin og grunnlegger av firmaet Wedgwood, produsent av porselen og steingods) og kaptein James Cook (sj\xc3\xb8kaptein, oppdager og navigat\xc3\xb8r).'